Ադամա

Ադամա (), պաշտոնապես հայտնի է որպես Ադամա, նախկին անվանումն է Նազրեթ (), քաղաք  Եթովպիայի Օրոմիա մարզի կենտրոնում։ Ադաման կազմում է Օրոմիայի հատուկ գոտի և շրջապատված է Արևելյան Շևայի գոտով։ Գտնվում է  սահմաններում, ծովի մակարդակից 1712 մ բարձրության վրա, Ադիս Աբեբա քաղաքից 99 կմ հարավարևելք, բարձրադիր լեռների և Արևելաաֆրիկական Մեծ բեկվածքային գոտու միջև։

Պատմություն
Ադամա քաղաքի անունը ծագել է օրոմո լեզվի «adaamii» բառից, որը նշանակում է կակտուս կամ կակտուսի նման ծառ,  ճյուղավոր իշակաթնուկ, իշակաթնուկազգիների ընտանիքի ծառ, մինչդեռ «hadaamii» կնշանակեր հնդկական բրինձ։

2000 թվականին կառավարությունը Օրոմիայի շրջանային մայրաքաղաքը Ադիս Աբեբայից տեղափոխեց Ադամա, ինչը լուրջ հակասություններ առաջացրեց։ Այս քայլի քննադատները կարծում էին, որ Եթովպիայի կառավարությունը ցանկանում էր ընդգծել Ադիս Աբեբայի գտնվելու վայրը Օրոմիայի շրջանում։ Մյուս կողմից, կառավարությունը պնդում էր, որ Ադիս Աբեբայի տեղը «համարվում է անհարմար ՝ օրոմո ժողովրդի լեզուն, մշակույթը և պատմությունը զարգացնելու տեսանկյունից։

2005 թվականի հունիսի 10-ին, Օրոմոյի Ժողովրդավարական կուսակցությունը, որը իշխող «Եթովպիայի հեղափոխական ժողովրդավարական ճակատ» կոալիցիայի անդամ էր, պաշտոնապես հայտարարեց, որ նախատեսում է շրջանի մայրաքաղաքը նորից տեղափոխել Ադիս Աբեբա։

Կրթություն 

Ադամայի համալսարանը հիմնադրվել է 1993 թվականին։

Տրանսպորտ
Ադաման տրանսպորտային կենտրոն է, գտնվում է Ադիս Աբեբան Դիրե Դաուային միացնող ճանապահի վրա։ Մեծ թվով բեռնատարներ նավահանգիստներից Ջիբութի և Ասեբ երթևեկելու ժամանակ անցնում են այդ նույն երթուղով (չնայած վերջինս ներկայումս Եթովպիայի ենթակայության տակ չէ՝ Եթովպա-էրիթրեական պատերազմից հետո)։ Բացի այդ, Ադամայի միջով անցնում է Ադիս Աբեբա-Ջիբութի նոր երկաթուղին։

Երկրպագության վայրեր 
Երկրպագության վայրերը հիմնականում քրիստոնեական եկեղեցիներն ու տաճարներն են։
 Եթովպիական ուղղափառ եկեղեցի,
 Եթովպական ավետարանչական եկեղեցի,
 Եթովպիական կաթոլիկ եկեղեցի։
Կան նաև մզկիթներ։

Քույր քաղաքներ
Ադամայի քույր քաղաքներն են՝
 Սեբաստիա, Թուրքիա
 Ավրորա, Կոլորադո, ԱՄՆ

Կլիմա
Ըստ Կյոպպենի կլիմաների դասակարգման համակարգի կլիման խոնավ և չոր արևադարձային է։

Պատկերասրահ

Ծանոթագրություններ 

Եթովպիայի քաղաքներ